Rikunarita-ORG/Wikinium huggingface dataset:
# Walther Funk

Funk (1943)
**Walther Funk** (18 Augustus 1890 - 31 Mei 1960) was 'n Duitse ekonoom en 'n Nazi-amptenaar wat van 1938 tot 1945 as Ryk Minister van Ekonomiese Sake gedien het en deur die Internasionale Militêre Tribunaal in Neurenberg as 'n prominente oorlogsmisdadiger verhoor en skuldig bevind is. Hy is gevonnis tot lewenslange tronkstraf en bly in die gevangenis totdat hy in 1957 op gesondheidsgronde vrygelaat is. Hy is drie jaar later oorlede.

## Eksterne skakels

* Wikimedia Commons het meer media in die kategorie Walther Funk.
# George Michael

| George Michael |
| --- |
| George Michael tydens 'n optrede in Antwerpen |
| Agtergrondinligting |
| Geboortenaam | Georgios Kyriacos Panayiotou |
| Gebore | 25 Junie 1963 East Finchley, Londen, Engeland, Groot-Brittanje |
| Sterf | 25 Desember 2016 (op 53) Goring-on-Thames, Oxfordshire, Engeland, Groot-Brittanje |
| Genres | Popmusiek |
| Jare aktief | 1981–2016 |
| Assosiasies | Wham! |

**Georgios Kyriacos Panayiotou** bekend as George Michael (25 Junie 1963 – 25 Desember 2016) was 'n Britse popster wat verskeie treffers gehad het. Hy en Andy Ridgeley het die poporkes *Wham!* gevorm wat meer as 100 miljoen albums verkoop het. Hy was bekend vir sy treffers *Last Christmas*, *Freedom*, *Careless Whisper* en *Wake Me Up Before You Go Go*.

## Eksterne skakels

* George Michael se webtuiste
* George Michael in die Internet-rolprentdatabasis

* Wikimedia Commons het meer media in die kategorie George Michael.
# Alanis Morissette

| Alanis Morissette |
| --- |
| Alanis Morissette deel handtekeninge uit na 'n konsert in 2001. |
| Agtergrondinligting |
| Geboortenaam | Alanis Nadine Morrissette |
| Gebore | 1 Junie 1974 (1974-06-01) Ottawa, Ontario, Kanada |
| Genres | Pop, rock |
| Beroep(e) | Musikant |
| Jare aktief | 1986- |
| Webwerf |  |

**Alanis Nadine Morissette** (gebore 1 Junie 1974) is 'n Kanadese en Amerikaanse sangeres-liedjieskrywer, kitaarspeler, album-vervaardiger en aktrise. Sy begin in 1990 as 'n tiener in Kanada te sing. In 1995 begin haar musiek oor die wêreld heen gewild te raak.

## Albums

Ateljee-albums

* *Alanis (album)* (1991)
* *Now Is the Time* (1992)
* *Jagged Little Pill* (1995)
* *Supposed Former Infatuation Junkie* (1998)
* *Under Rug Swept* (2002)
* *So-Called Chaos* (2004)
* *Flavors of Entanglement* (2008)
* *Havoc and Bright Lights* (2012)

Versamelings:

* *MTV Unplugged* (1999)
* *Feast on Scraps* (2002)
* *The Collection* (2005)

## Eksterne skakels

* Amptelike webtuiste
* Etiket Geargiveer 27 Augustus 2006 op Wayback Machine
# Robert de Niro

|  |
| --- |
| Robert de Niro |
|  |
| De Niro in 2025 |
|

---

 |
| Geboorte | 17 Augustus 1943 (1943-08-17) New York-stad |
| Nasionaliteit | Verenigde State van Amerika |
| Beroep(e) | Akteur, regisseur, vervaardiger |
| Aktiewe jare | 1959 - nou |
| Rolprente | Sien teks. |
| *Internet-rolprentdatabasis*-profiel |

**Robert de Niro** (gebore 17 Augustus 1943) is 'n Amerikaanse akteur, regisseur, vervaardiger en stemkunstenaar. Van sy bekendste rolprente is: *Mean Streets* (1973), *The Godfather: Part II* (1974), *Taxi Driver* (1976), *The Deer Hunter* (1978) en meer onlangs *Casino* (1995) en *The Good Shepherd* (2006).

## Biografie

Robert de Niro in 1988
De Niro is op 17 Augustus 1943 in die New Yorkse buurt Greenwich Village gebore. Hy is die seun van die skilder en beeldhouer Robert de Niro sr. en Virginia Admiral.

Sy ouers skei toe hy slegs twee jaar oud was. Daarna woon hy saam met sy moeder in Little Italy (Manhattan). Sy pa het binne loopafstand gewoon en hulle het mekaar gereeld gesien.

Op tienjarige ouderdom kry hy sy eerste toneelervaring in 'n skoolproduksie, waar hy die rol van die lafhartige leeu in die *The Wizard of Oz* vertolk. Op 14 verlaat hy middelbare skool om 'n lid van 'n straatbende te word. Hierna kry hy toneelopleiding aan die *Stella Adler Conservatory of Acting* en by Lee Strasberg se *Actor's Studio*.

Hy maak sy debuut as rolprentakteur in 1963 op 20-jarige ouderdom in *The Wedding Party*, maar dit is eers in 1969 vrygestel.

## Pryse en benoemings

### Oscar-pryse

* Wen: Beste Ondersteunende Akteur, *The Godfather Part II* (1974)
* Benoem: Beste Akteur, *Taxi Driver* (1976)
* Benoem: Beste Akteur, *The Deer Hunter* (1978)
* Wen: Beste Akteur, *Raging Bull* (1980)
* Benoem: Beste Akteur, *Awakenings* (1990)
* Benoem: Beste Akteur, *Cape Fear* (1991)

### Bafta-pryse

* Benoem: Beste Nuweling, *The Godfather Part II* (1976)
* Benoem: Beste Akteur, *Taxi Driver* (1977)
* Benoem: Beste Akteur, *The Deer Hunter* (1979)
* Benoem: Beste Akteur, *Raging Bull* (1982)
* Benoem: Beste Akteur, *The King of Comedy* (1984)
* Benoem: Beste Akteur, *Goodfellas* (1990)

## Eksterne skakels

* Robert de Niro in die Internet-rolprentdatabasis

* Wikimedia Commons het meer media in die kategorie Robert de Niro.
# K-pop

K-pop

musiek-scene, subkultuur, musiekgenre| Subklas van | A-pop, musiek van Suid-Korea |
| Datum van stigting of ontstaan | 1990 |
| Inheemse etiket | 케이팝 |
| Land van oorsprong | Suid-Korea |
| Hutsmerk | kpop, kpop2 |
| Onderhou deur | WikiProject Korean Entertainment |
| Beoefen deur | Korean idol |
| Fandom | K-pop fans |

Montage van K-pop boybands.
**K-pop** (Koreaans: 케이팝; RR: *keipap*) is 'n verkorting van **Koreaanse popmusiek** en 'n vorm van populêre musiek wat in Suid-Korea ontstaan het as deel van die Suid-Koreaanse kultuur. Dit sluit style en genres van regoor die wêreld in, soos pop, hip-hop, R&B, rock, jazz, gospel, reggae, EDM, volk, country, disko, en klassieke musiek boonop sy tradisionele Koreaanse musiek bronne.

Die term "K-pop" het in die 2000's gewild geword, veral in die internasionale konteks. Die Koreaanse term vir plaaslike popmusiek is gayo, wat steeds wyd in Suid-Korea gebruik word. Terwyl "K-pop" kan verwys na alle populêre musiek of popmusiek van Suid-Korea, dit word in die omgang dikwels in 'n nouer sin gebruik vir enige Koreaanse musiek en kunstenaars wat verband hou met die vermaaklikheids- en "idol"-industrie in die land, ongeag die genre.

Dit het in internasionale beroemdheid begin verwerf in 2012 nadat Psy sy treffer “Gangnam style” vrygestel het.

## Sien ook

* Blackpink
* BTS
* Kim Jong-hyun
* Roseanne Park
* Psy
* Twice
* YG Entertainment

## Verwysings
# Brug

Die Bloukransrivierbrug.
Die Van Stadenskloofbrug.
'n **Brug** is 'n struktuur tussen twee punte wat oor 'n oop spasie of gaping strek. Brûe word algemeen gebruik om verkeer oor obstruksies soos riviere, valleie of paaie te dra. Brûe laat voetgangers, karre en treine toe om sulke obstruksies te oorkruis. Volgens funksie kan 'n brug as 'n pad-oor-padbrug, pad-oor-spoorbrug, rivierbrug, ens. gekategoriseer word.

Meeste brûe is vaste strukture. Daarteenoor is militêre brûe gewoonlik draagbaar sodat dit maklik rondbeweeg en waar nodig ontplooi kan word.

Brûe word oor die algemeen van beton en staal (vroeër gietyster) vervaardig. Ander materiale, soos hout en bamboes word soms vir kleiner of korter brûe gebruik.

'n Brug bestaan uit twee dele, naamlik die:

* oorbou, waaroor die verkeer beweeg; en
* onderbou, die pilare en fondasies wat die brug ondersteun.

## Sien ook

* Beweegbare brug
* Hangbrug
* Eenvoudige hangbrug
* Spanbandbrug
* Vakwerkboogbrug
* Kabelstutbrug
* Ophaalbrug

## Eksterne skakels

* Brûe tussen oewers Geargiveer 23 Februarie 2013 op Wayback Machine op Mieliestronk
# Legering

'n **Legering** (of **allooi**) is 'n kombinasie, hetsy in oplossing of verbinding van twee of meer elemente waarvan ten minste een 'n metaal is en waar die resulterende materiaal metaaleienskappe het. 'n Legering met twee komponente word 'n binêre legering genoem; een met drie 'n ternêre legering; een met vier 'n kwarternêre legering. Die resultaat is 'n metaalagtige stof met eienskappe wat verskil van die komponente.

Legerings word gewoonlik ontwerp om eienskappe te hê wat meer wenslik is as dié van hulle komponente alleen. Staal is byvoorbeeld sterker as yster, een van die hoofbestanddele daarvan, en geelkoper is meer duursaam as koper, maar baie meer aantreklik as sink.

Anders as suiwer metale, het baie legerings nie 'n enkele smeltpunt nie. In plaas daarvan het hulle 'n smeltreeks waar die materiaal bestaan uit 'n mengsel van vastestof- en vloeistoffases. Die temperatuur waarby die smelting begin word die solidus genoem en waar die smeltproses volledig voltooi is, die liquidus. Spesiale legerings met 'n enkele smeltpunt kan egter ook ontwerp word en hulle word eutektiese mengsels genoem. Ander legerings bestaan uit net een intermetaalverbinding.

Somtyds word daar bloot na 'n legering verwys met die naam van die basismetaal, soos in die geval van 14 karaat (58%) goud wat 'n legering van goud met ander elemente is. Dieselfde geld vir silwer wat in juweliersware gebruik word en aluminium wat struktureel aangewend word.

Bekende legerings sluit in:

* amalgaam
* geelkoper
* brons
* duralumin
* elektrum
* edeltin (pewter)
* soldeersel
* vlekvrye staal
* staal

## Sien ook

* metallurgie

## Eksterne skakels

* Wikimedia Commons het meer media in die kategorie Legering.
# Vlag van Skotland

Vlag van Skotland| Vlag van Skotland |
| Bynaam | (en)  *Saint Andrew's Cross* (en)  *The Saltire* |
| Gebruik | Nasionale vlag  |
| Verhouding | 3:5 |
| Goedgekeur | 16de eeu |
| Ontwerp | ’n Wit kruis op ’n blou agtergrond |

Die **vlag van Skotland** is die Sint Andreaskruis. Die rooi kruis het in die Middeleeue as ’n embleem van Skotland verskyn en is een van die vroegste embleme wat Skotland verteenwoordig het. Dit het die status van nasionale vlag van Skotland verwerf tydens die 16de eeu.

Sint Andreas het die beskermheilige van Skotland geword in die 9de eeu, nadat Pikte en Skotte volgens legende ’n veldslag teen Angel-Sakse gewen het, nadat ’n wit Andreaskruis in die blou hemel verskyn het.

## Sien ook

* Vlag van die Verenigde Koninkryk
* Vlag van Engeland

## Verwysings

## Eksterne skakels

* Wikimedia Commons het meer media in die kategorie Vlae van Skotland.
* (en)  "Flag of Scotland". Encyclopædia Britannica. Besoek op 21 Mei 2019.
# Rooms-Katolieke Kerk

Sint Pieterskerk, Vatikaanstad
Die **Rooms-Katolieke Kerk** is die eerste en grootste Christelike godsdiensdenominasie met meer as 'n miljard lede. Die setel van die kerk is in die Vatikaanstad in Rome.

Die Katolieke Kerk, ook bekend as die Rooms-Katolieke Kerk, is die grootste Christelike kerk met meer as 1,29 miljard lede wêreldwyd. As een van die oudste godsdienstige instellings ter wêreld het dit 'n prominente rol gespeel in die geskiedenis en ontwikkeling van die Westerse beskawing. Deur die biskop van Rome, bekend as die Pous, word die leerstellings van die kerk opgesom in die Geloofsbelydenis van Nicea. Die sentrale administrasie, die Heilige Stoel, is in die Vatikaanstad, ingesluit binne Rome, Italië.

Die Katolieke Kerk leer dat dit die Een, Heilige, Katolieke en Apostoliese Kerk is wat deur Jesus Christus gestig is in sy Groot Kommissie, dat sy biskoppe die opvolgers van Christus se apostels is en dat die Pous die opvolger van Sint Petrus is aan wie die primaat toegeken is deur Jesus Christus. Dit beweer dat dit die oorspronklike Christelike geloof beoefen, onfeilbaarheid voorbehou, deur die heilige tradisie oorgedra word. Die Latynse Kerk, die Oostelike Katolieke Kerke en institute soos mendicant-bevele en ingeslote kloosteropdragte weerspieël 'n verskeidenheid teologiese en geestelike beklemtonings in die Kerk.

Van die sewe sakramente is die Eucharistie die belangrikste een, wat liturgies in die Mis gevier is. Die kerk leer dat die offerbrood en wyn deur die wyding deur 'n priester die liggaam en bloed van Christus word. Maagd Maria word vereer in die Katolieke Kerk as Moeder van God en Koningin van die Hemel, vereer in dogma en toewyding. Sy onderrig sluit heiligmaking in deur geloof en evangelisasie van die evangelie en die Katolieke sosiale leer, wat die ondersteuning van die siekes, armes en ondersteuning beklemtoon. die beproefde deur die liggaamlike en geestelike werke van genade. Die Katolieke Kerk is die grootste nie-regeringsverskaffer van onderwys en gesondheidsorg in die wêreld.

Die Katolieke Kerk het Westerse filosofie, kultuur, wetenskap en kuns beïnvloed. Die Katolieke Kerk het gemeenskap met die Oos-Ortodokse Kerk gedeel tot die Oos-Wes-skemering in 1054, waarin veral die gesag van die pous, sowel as die Oosterse Ortodokse kerke voor die Chalcedoniese skeuring in 451 oor die verskille in Christologie betwis word.

Katolieke leef dwarsoor die wêreld deur sending, diaspora en omskakelings. Sedert die 20ste eeu woon die meerderheid in die suidelike halfrond as gevolg van sekularisering in Europa en verhoogde vervolging in die Midde-Ooste.

Vanaf die laat 20ste eeu is die Katolieke Kerk gekritiseer vir sy leerstellings oor seksualiteit, die weiering om vroue te orden en die hantering van seksuele mishandeling.

## Verwysings

## Eksterne skakels

* Die Vatikaan
# Paul Dukas

Paul Dukas
**Paul Abraham Dukas** (Frans: [dykas]; 1 Oktober 1865 – 17 Mei 1935) was 'n Franse komponis, kritikus en pedagoog. Hy was 'n leergierige persoon met 'n ingetoë geaardheid, en was baie selfkrities. Hy het baie van sy werke versaak en selfs vernietig.

Sy bekendste werk is die orkesstuk genaamd *L'apprenti sorcier*. Die werk se bekendheid het van sy ander werke ver oortref of oorskadu en bly dit steeds doen. Van sy ander werke is die opera *Ariane et Barbe-bleue*, 'n simfonie, twee substansiële werke vir soloklavier, en laastens 'n ballet, *La Péri*.

Op 'n tydstip toe Franse musikante verdeel was in konserwatiewe en progressiewe faksies, het Dukas nie aan een behoort nie. Hy het egter die bewondering van beide behou. Sy werke is beïnvloed deur komponiste soos Beethoven, Berlioz, Franck, d'Indy en Debussy.

Hy het gelyklopend met sy komposisieloopbaan as musiekkritikus gewerk, en het gereeld bydraes gelewer aan ten minste vyf Franse joernale. Hy is later in sy lewe aangestel as professor van komposisie by die *Conservatoire de Paris* en die *École Normale de Musique* en sy studente het Maurice Duruflé, Olivier Messiaen, Manuel Ponce en Joaquín Rodrigo ingesluit.

## Vroeë lewe

Dukas is gebore in Parys, die tweede seun in 'n Joodse familie van drie kinders.

## Verwysings
# Hudsonrivier

| Hudsonrivier |
| --- |
| Bear Mountain-brug oor die Hudsonrivier Bear Mountain-brug oor die Hudsonrivier |
|
Die stroomgebied van die Hudsonrivier. |
| **Oorsprong** | Tear of the Clouds-meer, Adirondack-gebergte, New York (Verenigde State) |
| **Monding** | Opper-New Yorkbaai, New York Atlantiese Oseaan |
| **Stroomgebied** | New York en New Jersey, Verenigde State |
| **Lengte** | 507 km (315 myl) |
| **Oorspronghoogte** | 553 m (1 814 voet) |
| **Mondinghoogte** | 0 m |
| **Gemiddelde afloop** | 620 m³/s (21 900 ft³/s) |
| **Stroomgebiedopp.** | 36 260 km² (14 000 myl²) |
|  Die waterweë van New York Stad: (1) Hudsonrivier, (2) Eastrivier, (3) Long Island Sound, (4) Newarkbaai, (5) Opper-New Yorkbaai, (6) Laer-New Yorkbaai, (7) Jamaicabaai, (8) Atlantiese Oseaan. |

Brooklyn Museum - "Boats on the Hudson" geskilder deur Francis Augustus Silva
Die **Hudsonrivier** (Engels: *Hudson River*, [ˈhʌdsn̩ˌɹɪvɚ]) is 'n 507 km-lange rivier wat van noord na suid vloei, hoofsaaklik deur die ooste van die staat New York in die Verenigde State. Die rivier het sy oorsprong by Hendersonmeer in Newcomb, New York, in die Adirondack Park, dit vloei suidwaarts verby die hoofstad Albany, en uiteindelik vorm dit die grens tussen New York Stad en die Amerikaanse deelstaat New Jersey by sy monding, voor dit uitmond in die Opper-New Yorkbaai. Die amptelike hidrologiese bron van die Hudsonrivier is "Tear of the Clouds"-meer in die Adirondack-gebergte. Die laer helfte van die rivier is 'n getymonding op die Hudson Fjord, wat tydens die mees onlangse tydperk van Noord-Amerikaanse vergletsering gevorm het, volgens skatting ongeveer 26 000 tot 13 300 jaar gelede. Getyvloei beïnvloed die Hudson se vloei van so ver noord as Troy, New York.

## Verwysings

* Wikimedia Commons het meer media in die kategorie Hudsonrivier.

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. |
 |